Lolland-Falsters Stifts-Tidende, 1838-04-03
Af Nestved Ugeblad seer man, at Mogenstrup Brændeviinsbrænderie i de sidste Aar har foraarsaget Brænderierne i Nestved overordentlig stor Skade ved at kunne indføre til Byen Brændeviin mod en meget lille Consumtions=Afgift af 1 s. pr. Pot 80 Brændeviin. Heraf maa man formode, at den Afgift, som Mogenstrup Brænderie svarede til Staten, var ikke meere end 1 s. pr. Pot af det Brændeviin som indførtes til Nestved. Var dette Tilfældet, da kan man lettelig beregne, at intet Brænderie i Nestved kunde concurrere med bemeldte Brænderie, da Kiøbsted Brænderierne maae svare circa 5 s. Men dette forholder sig langtfra saaledes. Mogenstrup svarer til Staten, foruden den Skilling som i Nestved erlægges i Consumtion, 8 Rbd. 45 s. pr. 16 Td. Mæskerum. Denne Afgift plus 1 s. udgjør en ligesaa høi Afgift som noget Brænderie i nogen Kiøbstad, især under et mindre activt Opsyn, nogensinde har svaret. (Naar endvidere bemærkes, at Mogenstrup Brænderie nu maa betale 5 s. af det Brændeviin som indføres til Nestved, ligesom det forhen har maattet betale for det som indførtes til Vordingborg og Præstøe, da er dette ogsaa en Feiltagelse, thi naar Brændeviin er indført til Nestved fra Mogenstrup og 1 s. pr. Pot er betalt, da maa vel, naar dette igien udføres fra Nestved til een af omtalte Byer, ved Jndførselen i disse betales 5 s. pr. Pot, men disse 5 s. godtgiøres igien i Nestved paa meget ubetydeligt nær.) Vil man endogsaa antage, at Mogenstrup Brænderie, som havde 129 Timer til hver Brænding, kunde ved en forceret Drift i 15 Dogn gjøre 4 Brændinger, og altsaa have den ene Brændinfrie, var denne Fordeel dog ikke saa overveiende som man troer, thi enhver practisk Brændeviinsbrænder veed, at det Mæskekar, som uafbrudt maa bruges, aldrig giver et saa stort Udbytte, som naar Karret behørig kan udluftes og tørres mellem hver Brænding. Er det altsaa Sandhed, hvorom jeg ingenlunde tvivler, hvad Procurator Rye har sagt i Stænderforsamlingen, at siden Sortebrødre Brænderie som laae ved Rest ved er flyttet til Mogenstrup, ere flere Brænderier nedlagte i Nestved, er vistnok Hovedaarsagen, at deres Eiere enten ikke have havt den nødvendige Drifts=Capital, eller Duelighed for at kunne concurrere med Mogenstrup, men ingenlunde har den paabudne, for ringe antagne, Afgift været Aarsag i det gode Kiøb som Nestved Handlende have funden hos Eierinden af Mogenstrup Brænderie, og hvorved Nestved Brænderierne have lidt Tab. Er Mogenstrup Brænderie bleven dreven med mere Kraft eller Duelighed end Brænderierne i Nestved, eller Eierinden af mig ubekiendte Grunde, har solgt under Productionsprisen, da indseer man lettelig, at Nestvederne ikke have kunnet concurrere med Mogenstrup. Men ville de have kunnet concurrere med et Brændeviinsbrænderie som laae i Nestved, som drives med større Capital, større Duelighed, og hvorfra man solgte med Tab, Har Mogenstrup end havt nogle Fordeele for Brænderierne i Nestved, som jeg ikke vil negte, har igien Brænderierne i Nestved Fordeele fremfor Mogenstrup, som efter min Mening, omtrent vil gaae lige op Jeg har nu i 14 Aar drevet et Brænderie som ligger omtrent 6000 Al. fra Nyekiøbing paa Falster, paa Byens Grund, omtrent paa samme Vilkaar, og med samme Afgift som Mogenstrup Brænderie; men jeg har saalidet ruineret Brænderierne i Nyekiøbing, at disse, efterat mit Værk blev anlagt, ere blevne forøgede med 4 nye store Brænderier, og de som existerede forinden mit blev bygget, deres Production er ikke alene ikke aftaget, men endog tiltaget, hvorimod min Afsætning er meget aftaget, da jeg ikke har kunnet levere Brændeviin til saa lave Priser som Brænderierne i Nyekiøbing, og meget mindre nu vil kunne concurrere med dem, da ogsaa jeg (uagtet Hans Majestæt har paalagt mig at tage Borgerskab i Nyekiøbing som Brændeviinsbrænder, og jeg skal svare alle borgerlige og Byens Tyngder, samt maa betale alle de Skatter, som hvile paa dem, som boe paa Byens Grund, f. Ex. Consumtion, for mig, Familie og Tjenestetiende, ja endogsaa af det Foder mine Kreature æder) skal svare 5 s. pr. Pot af det Brændeviin jeg vil føre til Nyekiøbing eller nogen anden Kjøbstæd og ikke maa sælge under 10 Potter. Jeg maa altsaa nu svare dobbelt Consumtion af mit producerede Brændeviin forinden jeg lig mine andre Medborgere, med hvem jeg deeler lige Byrder, kan sælge mit Brændeviin til hvem jeg vil, og udføre det hvorhen jeg vil Det er mig imidlertid en stor Trøst, at vistnok ingen af min Medborgere vil kalde General Toldkammerets tagne Bestemmelse: "En færdeles gavnlig og vigtig Bestemmelse for Nyekjøbing. J. Sidenius, Borger og Brændeviinsbrænder i Nyekiøbing. Deputeret for 10de Kiøbstæd District.